Freebie and the Bean
Freebie and the Bean (), u Jugoslaviji prikazan pod naslovom Dva detektiva je američki kriminalistički film snimljen 1974. godine u režiji Richarda Rusha. Naslovni protagonisti, čije likove tumače James Caan i Alan Arkin, su dvojica detektiva policije San Francisca koji mjesecima pokušavaju pronaći dokaze koji bi u zatvor spremili gradskog gangsterskog bosa (čiji lik tumači Jack Kruschen). Radnja prikazuje kako se njihov zadatak zakomplicira nakon što doznaju da je protiv njihove mete naručeno profesionalno ubistvo, ali i nakon što Bean postane uvjeren da ga supruga (čiji lik tumači Valerie Harper) vara.

Freebie and the Bean se u elementima zapleta, ali i dijelom i stilom, naslanja na Bullitt i Dirty Harry, dva policijska filma radnjom također smještenom u San Francisco. Opći ton je, međutim, znatno vedriji, odnosno u njemu se koriste velike količine humora, iako film također sadrži scene akcije i eksplicitnog nasilja. Kasniji kritičari su u odnosu dvojice likova pronašli korijene tzv. buddy cop podžanra koji će dominirati hollywoodskim policijskim filmovima tokom sljedećih desetljeća. Freebie and the Bean je postigao veliki komercijalni uspjeh, te je nekoliko godina kasnije dobio remake u obliku istoimene TV-serije sa Tomom Masonom i Hectorom Elizondom u glavnim ulogama koja je, međutim, brzo skinuta sa programa.

Uloge
 James Caan ... Freebie
 Alan Arkin ... Bean
 Loretta Swit ... Mildred Meyers, Redova supruga
 Jack Kruschen ... Red Meyers
 Alex Rocco ... Okružni tužilac
 Mike Kellin ... Por. Rosen
 Paul Koslo ... Whitey
 Valerie Harper ... Consuelo
 Linda Marsh ... Freebiejeva djevojka
 Christopher Morley ... Transvestit
 Maurice Argent ... Krojač

Izvori

Vanjske veze
 
 

Američki filmovi
Kriminalistički filmovi
Filmske komedije
Akcije (filmovi)
Policijski filmovi
Filmovi sa LGBT tematikom